American Standard Amerock Blomus Schwinn Hardware TeakWorks4u Hooks at ATG Stores
Hooks Brand: 5 Selected Your Filters: American StandardAmerockBlomusSchwinn HardwareTeakWorks4uRemove All Dís hoekom almal oor vanaand se super-blou-bloedmaan praat - Goeie Huishouding
Tuis » Dís hoekom almal oor vanaand se super-blou-bloedmaan praat
Vandag mag jy maar met die maan gepla wees!
Vanaand (31 Januarie 2018) gaan daar vir die eerste keer in 36 jaar ’n super-blou-bloedmaan wees. Hoewel Suid-Afrikaners tegnies nie die “bloed”-deel gaan sien nie (omdat daar geen maansverduistering by ons plaasvind nie), gaan die maan steeds skouspelagtig wees. En as jy ’n regte ruimtegeesdriftige is kan jy altyd Nasa se regstreekse uitsending hiér dophou.
Maar waaroor gaan die bohaai? Hier is alles wat jy omtrent dié merkwaardige verskynsel moet weet waaroor almal gons.
Wat is ’n super-blou-bloedmaan?
Dit beteken basies dat daar drie maanverskynsels op een slag plaasvind: ’n supermaan, ’n blou maan en ’n bloedmaan.
Wat is ’n supermaan dus?
Volgens space.com “vind ’n supermaan plaas wanneer die maan se perigeum – die punt op die wentelbaan waar die maan die naaste aan die aarde is – saam met ’n volmaan val.” Dit beteken die maan sal groter en helderder vertoon.
En ’n blou maan?
Dit beteken daar is twee volmane in een kalendermaand. Ons het ons eerste volmaan vir 2018 op die 2de Januarie gehad, en ons tweede een sal vanaand plaasvind. Blou mane is baie skaars – dit kom elke 2,7 jaar voor – en vandaar die Engelse gesegde: “Once in a blue moon”.
En ’n bloedmaan?
’n Bloedmaan vind plaas wanneer daar ’n maansverduistering is en die aarde se skaduwee oor die maan val, wat die maan ’n rooierige skynsel gee. Die rooiheid is as gevolg van die verskynsel wat as die verstrooiing van Rayleigh bekendstaan. Dis dieselfde verskynsel wat sonsondergange so kleurryk maak. Ongelukkig is dit die gedeelte van vanaand se maanskouspel wat Suid-Afrikaners nie te siene gaan kry nie, omdat die maansverduistering nie vir ons sigbaar sal wees nie.
Waar en wanneer moet ’n mens vanaand na die maan kyk?
Vanaf ongeveer 19:30 tot 20:00 wanneer die son oor Suid-Afrika sal begin sak, sal die lug verdonker en die volmaan in sy volle glorie sigbaar wees. Onthou dat stadsliggies jou uitsig kan belemmer; kies dus koers na die platteland as jy kan of gaan na ’n gebied waar daar nie straatligte is nie.
Kyk hierdie video om meer oor vanaand se unieke maanverskynsel uit te vind:
Kyk: Laat George Clooney jou maan toe neem
Dié sterre het die koppe op die rooi tapyt laat draai! Deur Rachel Epstein